Suchinthana/ta-wikipedia huggingface dataset:
ஜுகல் கிசோர் சர்மா

ஜுகல் கிசோர் சர்மா (Jugal Kishore Sharma; பிறப்பு 5 திசம்பர் 1962) என்பவர் இந்திய அரசியல்வாதியும் இந்திய நாடாளுமன்றத்தின் தற்போதைய மக்களவை உறுப்பினரும் ஆவார். சர்மா, 2014ஆம் ஆண்டு சம்மு காசுமீரில் நடைபெற்ற இந்திய பொதுத் தேர்தலில் பாரதிய ஜனதா கட்சி வேட்பாளராக சம்மு மக்களவைத் தொகுதியில் போட்டியிட்டு தேர்ந்தெடுக்கப்பட்டு  நாடாளுமன்றத்தின் கீழ் சபையான மக்களவையின் உறுப்பினராக இருந்தார். 2019 மற்றும் 2024 இந்தியப் பொதுத் தேர்தலில் சம்மு மக்களவைத் தொகுதியிலிருந்து நாடாளுமன்றத்தின் கீழ்சபையான மக்களவை உறுப்பினராக மீண்டும் தேர்ந்தெடுக்கப்பட்டார். இவர் ராஷ்டிரிய சுயம்சேவாக் சங்கத்தின் உறுப்பினர் ஆவார்.

மேற்கோள்கள் 

1962 பிறப்புகள்
ஜம்மு காஷ்மீர் அரசியல்வாதிகள்
பாரதிய ஜனதா கட்சி அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
பி. சுப்பிரமணிய யாதபதித்தயா

பி. சுப்பிரமணிய யாதபதித்தயா (P. Subrahmanya Yadapadithaya) என்பவர் கருநாடக மாநிலத்தினைச் சார்ந்த இந்திய கல்வியாளர் ஆவார். இவர் மங்களூர் பல்கலைக்கழகத்தின் துணைவேந்தராகச் சூன் 2019 முதல் சூன் 2023 வரை நான்கு ஆண்டுகள் பணியாற்றினார்.

துணைவேந்தராகப் பொறுப்பேற்பதற்கு முன்பு சுப்பிரமணிய யாதபதித்தயா, மங்களூர் பல்கலைக்கழகத்தில் வணிகவியல் துறையில் பேராசிரியராகப் பணியாற்றினார். சுப்பிரமணிய யாதபதித்தயா, 1982ஆம் ஆண்டில் மங்களூர் பல்கலைக்கழக முதுநிலை வணிகவியல் பிரிவின் முதல் தொகுதி மாணவராக. முதல் தரவரிசையுடன் தங்கப் பதக்கம் பெற்றார். 1992இல் முனைவர் பட்டம் பெற்றார். 

சுப்பிரமணியா மங்களூர் பல்கலைக்கழகத்தின் முதல் முன்னாள் மாணவத் துணைவேந்தர் என்ற பெருமையினைப் பெற்றார். 27 ஆகத்து 2022 அன்று புது தில்லியில் நடைபெற்ற இரண்டாவது உயர் கல்வி மற்றும் கண்டுபிடிப்பு உச்சிமாநாட்டின் போது இவருக்குச் சிறந்த துணைவேந்தர் விருது வழங்கப்பட்டது.

சுப்பிரமணிய யாதபதித்தயா சமீபத்தில் சூன் 2024-இல் ஆந்திரப் பிரதேசத்தில் உள்ள கோரண்ட்லாவில் உள்ள பாரதியப் பொறியியல் அறிவியல் தொழில்நுட்பப் புதுமைப் பல்கலைக்கழகத்தின் துணைவேந்தராகப் பொறுப்பேற்றார்.

மேற்கோள்கள் 

தட்சிண கன்னட மாவட்ட நபர்கள்
இந்தியப் பொருளியலாளர்கள்
துளு மக்கள்
வாழும் நபர்கள்
தோரியம் இருகுளோரைடு

தோரியம் இருகுளோரைடு (Thorium dichloride) என்பது ThCl2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் டைகுளோரைடு என்ற பெயராலும் அழைக்கப்படும் இந்த இருமச் சேர்மம் தோரியமும் குளோரினும் சேர்ந்து வினைபுரிவதால் உருவாகிறது.

தயாரிப்பு
தோரியம் உலோகம் கார குளோரைடில் கரைக்கப்பட்டு தோரியம் இருகுளோரைடு தயாரிக்கப்படுகிறது. தோரியம் டெட்ராகுளோரைடு  உருகினாலும் தோரியம் இருகுளோரைடு கிடைக்கும்.

மேற்கோள்கள்

தோரியம் சேர்மங்கள்
குளோரைடுகள்
அணுக்கருப் பொருட்கள்
ஆக்டினைடு ஆலைடுகள்
தோரியம் முப்புளோரைடு

தோரியம் முப்புளோரைடு (Thorium trifluoride) என்பது ThF3  என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் டிரைபுளோரைடு என்ற பெயராலும் அழைக்கப்படும் இந்த இருமச் சேர்மம் தோரியமும் புளோரினும் சேர்ந்து வினைபுரிவதால் உருவாகிறது..

தயாரிப்பு
தோரியம் உலோகம் தோரியம் டெட்ராபுளோரைடுடன் சேர்ந்து வினைபுரிவதால் தோரியம் முப்புளோரைடு உருவாகும்:

Th + 3ThF4 -> 4ThF3

மேற்கோள்கள்

தோரியம் சேர்மங்கள்
புளோரைடுகள்
அணுக்கருப் பொருட்கள்
ஆக்டினைடு ஆலைடுகள்
புந்தோங் சட்டமன்றத் தொகுதி

புந்தோங் சட்டமன்றத் தொகுதி (மலாய்: Bahagian Pilihan Raya Buntong; ஆங்கிலம்: Buntong State Constituency; சீனம்: 文冬州议席) என்பது மலேசியா, பேராக் மாநிலத்தில் உள்ள ஒரு சட்டமன்றத் தொகுதி (N30) ஆகும். இந்தச் சட்டமன்றத் தொகுதி ஈப்போ பாராட் மக்களவைத் தொகுதியில் அமைந்துள்ளது. 

புந்தோங் சட்டமன்றத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து புந்தோங் சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது துளசி மனோகரன் என்பவர் இந்தச் சட்டமன்றத் தொகுதியின் உறுப்பினராக உள்ளார்.

தொகுதி வரலாறு

தேர்தல் முடிவுகள்

மேற்கோள்கள்

மேலும் காண்க 
 துளசி மனோகரன்
 எம். குலசேகரன்
 புந்தோங்
 ஈப்போ பாராட் மக்களவைத் தொகுதி
 மலேசியத் தேர்தல் தொகுதிகள்

வெளி இணைப்புகள்

பேராக் சட்டமன்றத் தொகுதிகள்
அனூப் பிரதான்

அனூப் பிரதான் (Anoop Pradhan) ஓர் இந்திய அரசியல்வாதியும் மக்களவை உறுப்பினரும் ஆவார். இவர் உத்தரப்பிரதேச அரசாங்கத்தின் முன்னாள் வருவாய் அமைச்சராகவும் பணியாற்றினார். இவர் பாரதிய ஜனதா கட்சி உறுப்பினர் ஆவார். பிரதான் அலிகார் மாவட்டத்தில் உள்ள கைர் சட்டமன்றத் தொகுதியிலிருந்து உத்தரப்பிரதேச சட்டமன்ற உறுப்பினராக 2017 முதல் 2024 வரை பணியாற்றினார்.

மேற்கோள்கள் 

18ஆவது மக்களவை உறுப்பினர்கள்
1981 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
உத்தரப் பிரதேச அரசியல் கட்சிகள்
த. இரங்கநாதன்

தஞ்சாவூர் இரங்கநாதன் (Tanjore Ranganathan) (13 மார்ச் 1925-22 டிசம்பர் 1987) ஓர் இந்திய -அமெரிக்க கருநாடக இசைக் கலைஞராவார். இவர் தாளக் கருவிகளில், குறிப்பாக மிருதங்கம் வாசிப்பதில் நிபுணத்துவம் பெற்றவர். பழனி சுப்பிரமணிய பிள்ளையின் கீழ் பயிற்சி பெற்றவர்.

இரங்கநாதன் 1938 இல் தொழில் ரீதியாக நிகழ்ச்சிகளை நிகழ்த்த தொடங்கினார். கலிபோர்னியா கலை நிறுவனம் மற்றும் வெஸ்லியன் பல்கலைக்கழகத்தில் ராபர்ட் இ. பிரவுன், ஜான் பெர்கமோ, ஜான் பி. ஹிக்கின்ஸ், டக்ளஸ் நைட், டேவிட் நெல்சன், ராயல் ஹார்டிகன், டேவிட் மோஸ், கிரேக் உட்சன், கிளென் "ரஸ்டி" ஜில்லட் உட்பட இந்தியர்கள் அல்லாத பலருக்கும் கர்நாடக இசையைக் கற்பித்தார். 1963 இல் வெஸ்லியன் பல்கலைக்கழகத்தில் கற்பிக்கத் தொடங்கினார். 

புல்லாங்குழல் கலைஞரும் மற்றும் பாடகருமான த. விசுவநாதன் (1927-2002) இவரது இளைய சகோதரர் ஆவார். இவர்கள் இருவரும் சேர்ந்து பரதநாட்டியக் கலைஞரும் தங்களது மூத்த சகோதரியுமான பாலசரஸ்வதியைப் பற்றிய சத்யஜித் ராயின் பாலா (1976) என்ற ஆவணத் திரைப்படத்திற்கு இசையமைத்தனர்.

அமெரிக்க இசையமைப்பாளர் ஹென்றி கோவல் தனது மெட்ராஸ் சிம்பொனியில் குறிப்பாக இவருக்காக மிருதங்கப் பகுதியை இயற்றினார்.

இறப்பு 
நீண்ட காலமாக நோய்வாய்ப்பட்டிருந்த இரங்கநாதன் தனது 62வது வயதில் காலமானார். இவருக்கு எட்வினா என்ற மனைவியும், சுதாமா மற்றும் அருண் என்ற மகன்களும் இருந்தனர்.

மேற்கோள்கள்

வெளி இணைப்புகள் 
T. Ranganathan page by David Nelson
Obituary from The New York Times

இதனையும் காண்க 

 இராம்நாட் இராகவன்
 எஸ். இராமநாதன்

சென்னை இசைக்கலைஞர்கள்
மிருதங்கக் கலைஞர்கள்
1987 இறப்புகள்
1925 பிறப்புகள்
சண்முகம் குகதாசன்

சண்முகம் குகதாசன் என அழைக்கப்படும் கதிரவேலு சண்முகம் குகதாசன் (பிறப்பு: 16 அக்டோபர் 1953), இலங்கைத் தமிழ் அரசியல்வாதியும், இலங்கை நாடாளுமன்ற உறுப்பினரும் ஆவார். இலங்கைத் தமிழரசுக் கட்சி உறுப்பினரான இவர் அக்கட்சியின் மூத்த தலைவர் இரா. சம்பந்தனின் இறப்பை அடுத்து 2024 சூலை 2 இல் திருகோணமலை மாவட்டத்திற்கான நாடாளுமன்ற உறுப்பினராக நியமிக்கப்பட்டார்.

வாழ்க்கைக் குறிப்பு
திருகோணமலை, திரியாயைப் பிறப்பிடமாகக் கொண்ட குகதாசன், பொருளாதார அபிவிருத்தித் திட்டமிடலில் இளங்கலைப் பட்டமும், அரச  அறிவியலில் முதுகலைப் பட்டமும் பெற்றவர். 1975 ஆம் ஆண்டு இலங்கைத் தமிழரசுக் கட்சியில் உறுப்பினராக இணைந்து அரசியலில் இறங்கினார். 1977-ஆம் ஆண்டு முதல் காந்தீயம் அமைப்பின் திருகோணமலை மாவட்டத் தலைவராகப் பணியாற்றினார். அவ்வமைப்பின் மூலம் குகதாசன் 1977 இனப்படுகொலைகளினால் பாதிப்புற்ற மலையகத் தமிழ் மக்களை கொண்டுவந்து திருகோணமலை குச்சவெளி, மூதூர் பிரதேசச் செயலாளர் பிரிவுகளில் குடியமர்த்தினார். ஐம்பதிற்கும் மேற்பட்ட காந்தீயப் பாலர் பாடசாலைகளையும் காந்தீயம் அமைப்பின் மூலம் நடத்தி வந்தார். இவ்வமைப்பு இலங்கை அரசினால் தடை செய்யப்பட்டதைத் தொடர்ந்து, குகதாசன் இலங்கைக் காவல்துறையினரால் கைது செய்யப்பட்டுப் பின்னர் விடுவிக்கப்பட்டார். 1983 கறுப்பு யூலை கலவரத்தின் பின்னர் குகதாசன் தமிழ்நாடு சென்று அங்கு தமிழரசுக் கட்சியின் நிறுவுநர் தந்தை செல்வநாயகத்தின் மகன் சந்திரகாசனுடன் இணைந்து, ஈழ எதிலியர் மறுவாழ்வுக் கழகம் (OFERR) என்ற அமைப்பைத் தமிழ்நாட்டில் தொடங்கி, ஏதிலிகளாகத் இந்தியாவிற்கு வந்த இலங்கைத் தமிழருக்கு மறுவாழ்வு மற்றும் கல்வி வழங்கும் நடவடிக்கைகளையும் மேற்கொண்டார். இந்நிறுவனத்தில் பணியாற்றிய தஞ்சாவூரைச் சேர்ந்த பத்மா என்ற பெண்ணைக் காதலித்துத் திருமணம் புரிந்து கொண்டார், இவர்களுக்கு இரு பிள்ளைகள் உள்ளனர்.

1991-ஆம் ஆண்டில், தமிழ்நாட்டில்  இலங்கைத் தமிழருக்கு எதிரான கெடுபிடிகள் அதிகரித்த வேளையில் குகதாசன் கனடாவுக்கு குடிபெயர்ந்தார். அங்கு திருகோணமலை நலன்புரிச் சங்கத்தில் இணைந்து, அதன் தலைவராகவும், செயலாளராகவும் பொறுப்புகளில் இருந்து பணியாற்றினார். கனடியக் குடிவரவுத் துறையின் குடியமர்வு மற்றும் இசைவாக்கத் திட்டத்தில் வேலை வாய்ப்புப் பிரிவு இணைப்பாளராகப் பதினெட்டு ஆண்டுகள் பணியாற்றினார். 2010 முதல் 2017 வரை தமிழரசுக் கட்சிக் கனடாக் கிளையின் செயலாளர், தலைவர் ஆகிய பொறுப்புகளிலும் பணியாற்றினார்.

2018 ஆம் ஆண்டு தொடக்கத்தில் குகதாசன் தனது கனடியக் குடியுரிமையைத் துறந்து, இலங்கை திரும்பினார். மைத்திரிபால சிறிசேனவின் நல்லிணக்க அரசாங்க காலத்தில் கிழக்கு மாகாணத்தின் அபிவிருத்தி இணைப்பாளராகவும் பணிபுரிந்தார். 2020 முதல் இலங்கைத் தமிழரசுக் கட்சியின் திருகோணமலை மாவட்டக் கிளைத் தலைவராகப் பணியாற்றுகிறார். 2020 நாடாளுமன்றத் தேர்தலில் குகதாசன் இலங்கைத் தமிழரசுக் கட்சியின் சார்பில் போட்டியிட்டு 16,770 வாக்குகளைப் பெற்றார். இத்தேர்தலில் திருகோணமலை மாவட்டத்தில் ஒரு உறுப்பினரையே தமிழரசுக் கட்சி பெற்றது. இரா. சம்பந்தனுக்கு அடுத்து அதிக வாக்குகளை பெற்ற அடிப்படையில் சம்பந்தனின் இறப்பை அடுத்து குகதாசன் 2024 சூலையில் நாடாளுமன்ற உறுப்பினராக நியமிக்கப்பட்டார்.

தேர்தல் வரலாறு

குறிப்புகள்

மேற்கோள்கள்

1953 பிறப்புகள்
இலங்கைத் தமிழரசுக் கட்சி அரசியல்வாதிகள்
இலங்கையின் 16வது நாடாளுமன்ற உறுப்பினர்கள்
திருகோணமலை மாவட்ட நபர்கள்
இலங்கை இந்துக்கள்
இலங்கைத் தமிழ் அரசியல்வாதிகள்
தமிழ்த் தேசியக் கூட்டமைப்பு அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
பிரிசசு

பிரிசசு (Brissus) என்பது பிரிசிடே குடும்பத்தைச் சேர்ந்த முட்தோலிப் பேரினம் ஆகும்.<

இந்த பேரினம் உலகம் முழுவதும் பரவிக் காணப்படுகிறது.

சிற்றினங்கள்: 
 பிரிசசு அகாசிசி டோடர்லின், 1885
 பிரிசசு பிரிட்ஜ்போரோனென்சிசு கார்ட்டர், 1987
 பிரிசசு காமகுயென்சிசு வெயிசுபோர்டு, 1934
 பிரிசசு காயோபேன்சு சான்செசு ரோய்க், 1953
 பிரிசசு டுபெரியரி காசுடெக்சு, 1947
 பிரிசசு துர்காமி (சான்செஸ் ரோய்க், 1952)
 பிரிசசு எக்சிமியசு ஜிட்டல், 1864
 பிரிசசு எக்ஸ்பான்சசு போர்ப்சு, 1846
 பிரிசசு போசுடரி மெக்னமாரா, பிலிப் & குரூசு, 1986
 பிரிசசு கிகாசு எச். பி. பெல், 1947
 பிரிசசு க்ளெனி குக், 1959
 பிரிசசு க்ரீபாடென்சிசு எலட்டார், 2001அ
 பிரிசசு இக்வாலிசு போர்ப்சு, 1846
 பிரிசசு கேவி கிராண்ட் & ஹெர்ட்லின், 1938
 பிரிசசு லாசுடி இசுடாக்லி, 1927
 பிரிசசு லேட்டிகாரினேடசு (லெசுகி, 1778)
 பிரிசசு லாடிடுனென்சிசு கிளெக், 1933
 பிரிசசு மெரிடியனலிசு (மோர்டென்சன், 1950)
 பிரிசசு மியோகெனிகசு ஷாஃபர், 1961
 பிரிசசு ஒபெசசு வெர்ரில், 1867
 பிரிசசு ரானா போர்ப்சு, 1846
 பிரிசசு சாக்ரே லம்பேர்ட், 1924
 பிரிசசு ஷைமா அலி, 1985
 பிரிசசு யுனிகலர் (லெசுகே, 1778)

மேற்கோள்கள் 

முட்தோலிகள்
பிரிசிடே

பிரிசிடே (Brisssidae) என்பது இசுபாடன்காய்டா வரிசையைச் சேர்ந்த முட்தோலிகளின் குடும்பமாகும்.

பேரினங்கள் 
பிரிசிடே குடும்பத்தின் கீழ் ஐந்து பேரினங்கள் தற்பொழுது உள்ளன.

 அனாப்ரிசசு மோர்டென்சன், 1950
 அனமெடாலியா மோர்டென்சன், 1950
 பிரிசாலியசு காப்பர்ட், 2008
 பிரிசோப்சிசு எல். அகாசிசு, 1840
 பிரிசசு கிரே, 1825

மேற்கோள்கள் 

முட்தோலிகள்
பிரிசசு லேட்டிகாரினேடசு

பிரிசசு லேட்டிகாரினேடசு (Brissus latecarinatus) என்பது பிரிசிடே குடும்பத்தைச் சேர்ந்த கடல் முள்ளெலி ஒரு சிற்றினமாகும். இதன் ஓடு முட்களால் மூடப்பட்டுள்ளது. 1778ஆம் ஆண்டில் நாதனேல் கோட்பிரைட் லெசுகே என்பவரால் பிரிசசு லேட்டிகாரினேடசு முதன்முதலில் விவரிக்கப்பட்டது.

பரவல் 
பிரிசசு லேட்டிகாரினேடசு இந்தோ-பசிபிக் முழுவதும் இந்தியப் பெருங்கடல், மேற்கு பசிபிக் மற்றும் இரு நீர்நிலைகளையும் இணைக்கும் அனைத்துப் பெருங்கடல்களின் வெப்பமண்டல நீரில் பரவியுள்ளது. இது 45 அடி (14 மீ) ஆழத்தில் உள்ள பாறைகளில் காணப்படுகிறது.

விளக்கம் 
பிரிசசு லேட்டிகாரினேடசு பழுப்பு, இளஞ்சிவப்பு மற்றும் பச்சை நிறத்தில் இருக்கும் குறுகிய முட்களால் மூடப்பட்டுள்ளது. இது ஒரு பிறை வடிவ வாய் மற்றும் கீழே ஒரு பெரிய குதத் திறப்பைக் கொண்டுள்ளது. இதன் மேற்பரப்பு ஐந்து பகுதிகளைக் கொண்ட இதழியல் வடிவத்தில் காணப்படும். இது அதிகபட்சமாக 7 அங்குல நீளம் வரை வளரக்கூடியது.

வாழ்க்கைச் சுழற்சி 
எச்சினாய்டியா வகுப்பின் பிற சிற்றினங்களைப் போலவே, இந்தச் சிற்றினமும் பாலின வேறுபாடுடைய உயிரிகள் ஆகும். இது வெளிப்புற கருத்தரித்தல் முறையில் கருவுறுதல் அடைகிறது. முட்டைகள் வாய்சூழ் பகுதி மீதோ, ஆசன வாய்க்கு அருகில் உள்ள பெரிபுரோட் அல்லது இதழ்களில் உள்ள குழிவான பகுதியில் தக்கவைக்கப்படுகின்றன. கரு வளர்ச்சியடைந்து மிதவைவாழியாகக் காணப்படும். இவை கீழே பாறையின் மீது தமது குழாய் கால்களைப் பயன்படுத்தி ஒட்டிக்கொள்கின்றன. பின்னர் இவை இறுதியில் இளம் கடல் முள்ளெலி மாறுகின்றன. இந்த வளர் செயல்முறை பல மாதங்கள் எடுக்கும்.

நடத்தை 
இந்தச் சிற்றினம் கடல் புல் மற்றும் மணல் அடிப்பகுதிகளைக் கொண்ட இடங்களில் வாழ்கின்றன. இது தொடர்ந்து மணலில் புதைந்து காணப்படுகிறது. buries itself in the sand, processing it to get rid of debris and other clinging materials. இது ஓர் உயிரியல் இடையூறு ஆகும். இது மண் மற்றும் வண்டல்களை மறுசீரமைப்பதில் ஈடுபட்டுள்ளது.

மேற்கோள்கள் 

முட்தோலிகள்
மாலிம் நாவார் சட்டமன்றத் தொகுதி

மாலிம் நாவார் சட்டமன்றத் தொகுதி (மலாய்: Bahagian Pilihan Raya Malim Nawar; ஆங்கிலம்: Malim Nawar State Constituency; சீனம்: 马林纳瓦尔州选区) என்பது மலேசியா, பேராக் மாநிலத்தில் உள்ள ஒரு சட்டமன்றத் தொகுதி (N41) ஆகும். இந்தச் சட்டமன்றத் தொகுதி கம்பார் மக்களவைத் தொகுதியில் அமைந்துள்ளது. 

மாலிம் நாவார் சட்டமன்றத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து மாலிம் நாவார் சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது பவானி வீரையா என்பவர் இந்தச் சட்டமன்றத் தொகுதியின் உறுப்பினராக உள்ளார்.

தொகுதி வரலாறு

தேர்தல் முடிவுகள்

மேற்கோள்கள்

மேலும் காண்க 
 பவானி வீரையா
 கம்பார்
 கம்பார் மக்களவைத் தொகுதி
 மலேசியத் தேர்தல் தொகுதிகள்

வெளி இணைப்புகள்

பேராக் சட்டமன்றத் தொகுதிகள்
பிரிசசு அகாசிசி

பிரிசசு அகாசிசி (Brissus agassizii) என்பது பிரிசிடே குடும்பத்தைச் சேர்ந்த கடல் முள்ளெலி சிற்றினமாகும். இவற்றின் ஓடு முட்களால் மூடப்பட்டிருக்கும். பிரிசசு அகாசிசி முதன்முதலில் 1885ஆம் ஆண்டில் டோடெர்லின் என்பவரால் விவரிக்கப்பட்டது.

மேற்கோள்கள் 

முட்தோலிகள்
ஊத்தான் மெலிந்தாங் சட்டமன்றத் தொகுதி

ஊத்தான் மெலிந்தாங் சட்டமன்றத் தொகுதி (மலாய்: Bahagian Pilihan Raya Hutan Melintang; ஆங்கிலம்: Hutan Melintang State Constituency; சீனம்: 横向森林州选区) என்பது மலேசியா, பேராக் மாநிலத்தில் உள்ள ஒரு சட்டமன்றத் தொகுதி (N54) ஆகும். இந்தச் சட்டமன்றத் தொகுதி பாகன் டத்தோ மக்களவைத் தொகுதியில் அமைந்துள்ளது. 

ஊத்தான் மெலிந்தாங் சட்டமன்றத் தொகுதி 1959-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து ஊத்தான் மெலிந்தாங் சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது வசந்தி சின்னசாமி என்பவர் இந்தச் சட்டமன்றத் தொகுதியின் உறுப்பினராக உள்ளார்.

தொகுதி வரலாறு

தேர்தல் முடிவுகள்

மேற்கோள்கள்

சான்றுகள்

http://www.federalgazette.agc.gov.my/outputp/pub_20160429_P.U.(B)197.pdf

மேலும் காண்க 
 பவானி வீரையா
 ஊத்தான் மெலிந்தாங்
 பாகன் டத்தோ மக்களவைத் தொகுதி
 மலேசியத் தேர்தல் தொகுதிகள்

வெளி இணைப்புகள்

பேராக் சட்டமன்றத் தொகுதிகள்
குண்டுலுபேட்

குண்டுலுபேட்'டை (Gundlupet), இந்தியாவின் கர்நாடகா மாநிலத்தின் தெற்கில், சாமராஜநகர் மாவட்டத்தில் அமைந்த ஒரு நகராட்சி. இந்நகரம் மேற்கு தொடர்ச்சி மலையில்  816 மீட்டர் (2,677 அடி).உயரத்தில் உள்ளது. இவ்வூரில் விஜய நாராயாணர்கோயில் உள்ளது.  குண்டுலுபேட் நகரத்திலிருந்து 17 கிலோ மீட்டர் தொலைவில்  பந்திப்பூர் தேசியப் பூங்கா  உள்ளது.

அமைவிடம்
தேசிய நெடுஞ்சாலை எண் 766ல் அமைந்த குண்டுலுபேட் நகரம், மைசூருக்கு தெற்கே 59 கிலோ மீட்டர் தொலைவிலும்; பெங்களூருக்கு தென்மேற்கே 205 கிலோ மீட்டர் தொலைவில் உள்ளது. இந்நகரம் தமிழக-கேரள மாநில எல்லைகளுக்கு அருகில் அமைந்துள்ளது.  குண்டுலுபேட் நகரத்திலிருந்து துவங்கும்  தேசிய நெடுஞ்சாலை எண் 181  உதகமண்டலம் மற்றும் கோயம்புத்தூர் வழியாக நாகப்பட்டினம் வரை செல்கிறது.

மக்கள் தொகை பரம்பல்
2011ம் ஆண்டின் கணக்கெடுப்பின்படி, 6,525 வீடுகளும், 23 வார்டுகளும் கொண்ட குண்டுலுப்பேட்டை நகராட்சியின் மொத்த மக்கள் தொகை 28,105 ஆகும். அதில் இந்துக்கள் 79.43%, இசுலாமியர்கள் 19.16%, கிறித்தவர்கள் 0.84% மற்றும் பிற சமயத்தவர்கள் 0.56% ஆக உள்ளனர்.

மேற்கோள்கள்

சாமராசநகர் மாவட்டம் 
கருநாடக மாநிலத்திலுள்ள ஊர்களும் நகரங்களும்
மாராங் மக்களவைத் தொகுதி

கோலா திராங்கானு மக்களவைத் தொகுதி (மலாய்: Kawasan Persekutuan Marang; ஆங்கிலம்: Marang Federal Constituency; சீனம்: 马江国会议席) என்பது மலேசியா, திராங்கானு, மாராங் மாவட்டத்தில் அமைந்துள்ள ஒரு மக்களவைத் தொகுதி (P037) ஆகும்.

மாராங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து மாராங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

மாராங் மாவட்டம்

கோலா திராங்கானு மாவட்டம், திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் ஒன்றாகும். 

இந்த மாவட்டத்தின் வடக்கில் கோலா நெருசு மாவட்டம்; கோலா திராங்கானு மாவட்டம்; தெற்கில் டுங்குன் மாவட்டம்; மேற்கில் உலு திராங்கானு மாவட்டம் மற்றும் கிழக்கில் தென்சீனக் கடல் ஆகியவை எல்லைகளாக உள்ளன. இந்த மாவட்டத்தின் தலைநகரம் மாராங் ஆகும்.

வரலாறு

மாராங்கின் நிர்வாக வரலாறு, திராங்கானுவின் ஒன்பதாவது சுல்தான் பாகிண்டா ஓமார் (Baginda Omar) (1839-1876) ஆட்சியில், மாராங் நதிக்கரை மாவட்டங்களை (Riverine Districts) ஆளும் பிரபுக்களின் (Governing Nobles) நியமனத்துடன் தொடங்கியது. 

அந்தக் காலக்கட்டத்தில், சுல்தானக உயர் அதிகாரியாக இருந்தவர் சுல்தானின் சார்பாக வரி வசூல் செய்வது; மற்றும் வருவாயை நிர்வகிக்கும் பொறுப்புகளை வகிக்கத் தொடங்கினார்.

மாராங் மக்களவைத் தொகுதி

மாராங் தேர்தல் முடிவுகள்

மேற்கோள்கள்

மேலும் காண்க 
 மாராங்
 மாராங் மாவட்டம்
 அடி அவாங்
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
சந்திரகாந்த் ரகுநாத் பாட்டீல்

சந்திரகாந்த் ரகுநாத் பாட்டீல், சுருக்கமாக:சி. ஆர். பாட்டீல் என்று அழைப்பார்கள் . (பிறப்பு:16 மார்ச் 1955) பாரதிய ஜனதா கட்சி அரசியல்வாதியும், 2024ம் ஆண்டு முதல் நரேந்திர மோதின் மூன்றாம் அமைச்சரவையின்   மத்திய ஜல் சக்தி ஆய அமைச்சரும் ஆவார்.இவர் தற்போதைய பதினெட்டாவது மக்களவை உறுப்பினராக குஜராத்தின் நவ்சரி மக்களவைத் தொகுதிலிருந்து தேர்ந்தெடுக்கப்பட்டார். இவர்  இதே தொகுதிலிருந்து தொடர்ந்து மூன்று முறை மக்களவைக்கு தேர்வு செய்யப்பட்டவர். 

இவர் குஜராத் மாநில பாரதிய ஜனதா கட்சியின் தலைவராக 2020ம் ஆண்டு முதல் செயல்படுகிறார்.இப்பதவியை வகிக்கும் குஜராத்தியர் அல்லாத முதல் நபர் இவரே..

இதனையும் காண்க
இந்தியக் குடியரசின் 18வது அமைச்சரவை

மேற்கோள்கள் 
 

1955 பிறப்புகள்
பாரதிய ஜனதா கட்சி அரசியல்வாதிகள்
குஜராத் அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
இந்திய அமைச்சர்கள்
பரவூர் தொடருந்து நிலையம்

பரவூர் தொடருந்து நிலையம் (Paravur railway station, நிலையக் குறியீடு:PVU) இந்தியாவின், கேரளாவில், கொல்லம் மாவட்டத்தில், பரவூர் நகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின் திருவனந்தபுரம் கோட்டத்தின் கட்டுப்பாட்டில் உள்ளது.

அனந்தபுரி அதிவேக விரைவு வண்டி உட்பட தினசரி 16 இணை தொடருந்துகள் பரவூரில் நிறுத்தப்படுகின்றன.

சான்றுகள்

கொல்லம் மாவட்டத்திலுள்ள தொடருந்து நிலையங்கள்
கொல்லத்தில் உள்ள தொடருந்து நிலையங்கள்
கொல்லம் மாவட்டம்
4பி இயக்கம்

4பி (4B or "Four Nos")) என்பது ஒரு தீவிர பெண்ணிய இயக்கமாகும். இது 2029 இல் தென் கொரியாவில் தோன்றியதாக கூறப்படுகிறது. இந்த இயக்கத்தினர் காதல், திருமணம், குழந்தை, உடலுறவு ஆகிய நான்கையும் மறுப்பவர்காள உள்ளனர். இந்த இயக்கத்தின் பிரபலமான  'நேவர்' என்ற கொரிய மன்றத்தின் இயக்கத்தில் சுமார் 3,400 உறுப்பினர்கள் உள்ளனர். 2024ஆம் ஆண்டின் பிற்பகுதியில் இவ்வியக்கம் ஐக்கிய் அமெரிக்காவிலும் பிரபலம் அடையத்துவங்கியுள்ளது.

சொற்பிறப்பியல் 
இதில் "நான்கு வேண்டாம்" உள்ளன:

 ஆண்களுடன் உடலுறவு இல்லை (Korean: 비섹스; ஹஞ்சா: 非),
 பிரசவம் இல்லை (비출산; 非出産),
 காதல் இல்லை (비연애; 非戀愛), 
 திருமணம் இல்லை (비혼; 非婚).

ஆதரவாளர்கள் 
இதன் ஆதரவாளர்களான ஜங் சே-யங், பேக் ஹா-நா ஆகியோர் தென் கொரியாவில் திருமணம் என்பது பாலின பாத்திரங்களை வலுப்படுத்துவதாக விமர்சிக்கின்றனர். இந்த இயக்கம் மி டூ இயக்கம் மற்றும் இறுக்கமுடைய விறைப்பான மார்புக்கச்சு அணிவதை மறுக்கும்  (Escape the Corset) இயக்கங்களைப் போலவே தென் கொரியாவின் கிம் ஜி-யங், போன் என்ற 1982 ஆண்டைய புதினத்திலிருந்து  உத்வேகத்தைப் பெற்றது. 4 பி இயக்கம்  4,000 உறுப்பினர்களைக் கொண்டிருப்பதாக 2019 இல் கூறியது.

மேற்கோள்கள் 

தென் கொரியா
பெண்ணிய இயக்கங்களும் கருத்தியல்களும்
பரிதாபாத் மக்களவைத் தொகுதி

பரிதாபாத் மக்களவைத் தொகுதி (Faridabad Lok Sabha constituency) என்பது வட இந்தியாவில் அரியானா மாநிலத்தில் உள்ள 10 இந்திய நாடாளுமன்றக் கீழவையான மக்களவைத் தொகுதிகளில் ஒன்றாகும்.

வாக்காளர் விகிதம்

சட்டமன்றப் பிரிவுகள் 
தற்போது, பரிதாபாத் மக்களவைத் தொகுதி ஒன்பது சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 
பரிதாபாத் மக்களவைத் தொகுதி 1977இல் உருவாக்கப்பட்டது. நாடாளுமன்ற உறுப்பினர்களின் பட்டியல் பின்வருமாறு

^ இடைத்தேர்தல்

தேர்தல் முடிவுகள்

2024

மேலும் காண்க 

 பரிதாபாத் மாவட்டம்
 மக்களவை தொகுதிகளின் பட்டியல்

மேற்கோள்கள் 

பரிதாபாது மாவட்டம்
அரியானா மக்களவைத் தொகுதிகள்
தோரியம் முக்குளோரைடு

தோரியம் முக்குளோரைடு (Thorium trichloride) என்பது ThCl3  என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் டிரைகுளோரைடு என்ற பெயராலும் அழைக்கப்படும் இந்த இருமச் சேர்மம் தோரியமும் குளோரினும் சேர்ந்து வினைபுரிவதால் உருவாகிறது.

தயாரிப்பு

தோரியம் டெட்ராகுளோரைடை தோரியம் உலோகத்துடன் சேர்த்து 800° செல்சியசு வெப்பநிலைக்குச் சூடுபடுத்தினால் ஒடுக்க வினைநிகழ்ந்து தோரியம் முக்குளோரைடு உருவாகும்:

3Th + ThCl4 -> 4ThCl3
இரண்டு தனிமங்களும் ஒன்றாகச் சேர்ந்து வினைபுரிந்தாலும் இது உருவாகிறது: 

2Th + 3Cl2 -> 2ThCl3 

வேறு சில தயாரிப்பு முறைகளும் அஃப்றியப்படுகின்றன.

இயற்பியல் பண்புகள்
தோரியம் முக்குளோரைடு சேர்மம் யுரேனியம் முக்குளோரைடு
படிகத்திட்டத்தில் படிகமாகிறது.

வேதியியல் பண்புகள்
630 பாகை செல்சியசு வெப்பநிலையில் தோரியம் முக்குளோரைடு  இருகுளோரைடாகவும் டெட்ராகுளோரைடாகவும் ப்ரிகையடைகிறது.

மேற்கோள்கள்

தோரியம் சேர்மங்கள்
குளோரைடுகள்
அணுக்கருப் பொருட்கள்
ஆக்டினைடு ஆலைடுகள்
பிரிசசு யுனிகலர்

பிரிசசு யுனிகலர் (Brissus unicolor) என்பது பிரிசிடே குடும்பத்தில் பிரிசசு மூரைகளின் பேரினத்தில் உள்ள ஒரு சிற்றினமாகும். இந்த உயிரினத்தின் ஓடு முட்களால் மூடப்பட்டிருக்கும். பிரிசசு யுனிகோலர் முதன்முதலில் 1778ஆம் ஆண்டில் நாதனேல் கோட்பிரைட் லெசுகே என்பவரால் விவரிக்கப்பட்டது.

வாழிடம் 
இம் மூரை 6 முதல் 250 மீட்டர் ஆழத்தில் கடலில் கரடுமுரடான மணலில் புதைந்து வாழும். இதனால் இதனை நாம் அரிதாகவே உயிருடன் காணலாம். மத்தியதரைக் கடலில் இவை சில நேரங்களில் போசிடோனியா ஓசியானிகாவின் நாடா விதைக்கு அருகிலுள்ள வண்டலில் புதைந்து கிடப்பதைக் காணலாம்.

விளக்கம் 
உயிருடன் இருக்கும்போது, இம் மூரையின் முழு உடலும் பழுப்பு நிற முட்களால் மூடப்பட்டிருக்கும். மூரை இறந்த பிறகு, இதன் ஓடு ("பை" என்றும் அழைக்கப்படுகிறது) சாம்பல் புள்ளிகளைக் கொண்ட ஒரு தனித்துவமான வடிவத்தைப் பெறும். இந்தப் புள்ளிகள் தற்காலிகமாக மூரையின் உரையில் காணப்படும். சிறிது காலத்திற்குப் பிறகு மறைந்துவிடும். இதனால் இந்த விலங்கு வெள்ளை அல்லது வெளிர் பழுப்பு நிறத்திலிருக்கும்.

மூரை முதிர்ச்சியடையும் போது உரை தடிமனாகிறது. உரை சுமார் 14 செமீ நீளத்தை அடையலாம்.

பரவல் 
பிரிசசு யுனிகலர் சிற்றினம் மத்தியதரைக் கடல் மற்றும் அத்லாந்திக் பெருங்கடலின் சில பகுதிகளில் வாழ்கின்றன.

மேற்கோள்கள் 

முட்தோலிகள்
பிரிசசு மெரிடியனலிசு

பிரிசசு மெரிடியனலிசு (Brissus meridionalis) என்பது பிரிசிடே குடும்பத்தைச் சேர்ந்த கடல் மூரை பேரினமான பிரிசசு சிற்றினமாகும். இவற்றின் ஓடு முட்களால் மூடப்பட்டிருக்கும். பிரிசசு மெரிடியனலிசு முதன்முதலில் 1950ஆம் ஆண்டில் ஓலே தியோடர் ஜென்சன் மோர்டென்சன் என்பவரால் விவரிக்கப்பட்டது. இது ஆத்திரேலிய கடல் பகுதிகளில் காணப்படும்.

மேற்கோள்கள் 

முட்தோலிகள்
மு. வெ. மாத்தூர்

முகுத் வெகாரி மாத்தூர் (M. V. Mathur) என்பவர் ஓர் இந்தியப் பொருளாதார நிபுணரும் அறிஞரும் ஆவார். இவர் இராசத்தான் பல்கலைக்கழகத்தின் துணைவேந்தராகவும், செய்ப்பூரைத் தளமாகக் கொண்ட ஐடிஎஸ் என்றும் அழைக்கப்படும் மேம்பாட்டு ஆய்வுகள் நிறுவனத்தின் நிறுவனத் தலைவராகவும் இருந்துள்ளார்.

1915ஆம் ஆண்டில் இந்தியாவின் அல்வாரில் பிறந்த மாத்தூர், 1966 முதல் 1968 வரை இராசத்தான் பல்கலைக்கழகத்தின் துணைவேந்தராக இருந்தார். பின்னர் 1974 முதல் 1975 வரை தேசியப் பயன்பாட்டுப் பொருளாதார ஆராய்ச்சி மன்றத்தின் தலைமை இயக்குநராகவும். 1975 முதல் 1980 வரை தேசியக் கல்வி திட்டமிடல் மற்றும் நிர்வாக நிறுவனத்தின் இயக்குநராகவும் பணியாற்றினார். 1981 முதல் 1987 வரை மேம்பாட்டு ஆய்வுகள் நிறுவனத் தலைவராகவும் இருந்த இவர், மத்திய அரசின் நான்காவது ஊதியக் குழு, மூன்றாம் நிதிக் குழு, கல்விக் குழு மற்றும் தோட்ட விசாரணைக் குழு ஆகியவற்றில் உறுப்பினராக இருந்தார். 1978 முதல் 1980 வரை மாநிலத்தில் உள்ள பல்கலைக்கழகங்களை மறுசீரமைப்பது குறித்த இராசத்தான் அரசின் குழுவிற்கும் மாத்தூர் தலைமை தாங்கினார்.

தனிப்பட்ட வாழ்க்கை 
மாத்தூர் 1939-இல் சரோஜ் குமாரியை மணந்தார். இந்தத் தம்பதிக்கு மூன்று மகள்கள் இருந்தனர். தனது இறுதி ஆண்டுகளில், மாத்தூர் அமெரிக்காவில் வசித்து வந்தார். இங்கு இவர் மேரிலாந்தின் பால்டிமோரில் 21 சனவரி 2004 அன்று இறந்தார்.

விருதுகள் 
பொருளாதார ஆராய்ச்சியில் இவரது பங்களிப்பை அங்கீகரிக்கும் வகையில் 1989ஆம் ஆண்டில் பத்ம பூசண் விருது வழங்கப்பட்டது. இதற்கு முன்பு, 1983ஆம் ஆண்டில் பாரிக் நினைவு விருதையும், 1984ஆம் ஆண்டில் இராசத்தான் அரசிடமிருந்து இராசத்தான் ரத்னா விருதையும் பெற்றிருந்தார்.

மேற்கோள்கள் 

2004 இறப்புகள்
1915 பிறப்புகள்
பத்ம பூசண் விருது பெற்றவர்கள்
உலு திராங்கானு மக்களவைத் தொகுதி

உலு திராங்கானு மக்களவைத் தொகுதி (மலாய்: Kawasan Persekutuan Hulu Terengganu; ஆங்கிலம்: Hulu Terengganu Federal Constituency; சீனம்: 乌鲁登嘉楼国会议席) என்பது மலேசியா, திராங்கானு, உலு திராங்கானு மாவட்டத்தில் அமைந்துள்ள ஒரு மக்களவைத் தொகுதி (P038) ஆகும்.

உலு திராங்கானு மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து உலு திராங்கானு மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

உலு திராங்கானு மாவட்டம்

உலு திராங்கானு மாவட்டம், திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் ஒன்றாகும். இந்த மாவட்டம் திராங்கானு மாநிலத்தின் உட்புறத்தில் உள்ளது.

இந்த மாவட்டத்தின் தலைநகரம் கோலா பேராங். மாநிலத் தலைநகரான கோலா திராங்கானுவில் இருந்து சுமார் 40 கி.மீ. (25 மைல்) தொலைவில் அமைந்துள்ளது.

கம்போங் சுங்கை பேருவா

நிலப்பரப்பின் அடிப்படையில் உலு திராங்கானு மிகப்பெரிய மாவட்டம். இது திராங்கானு மாநிலத்தில் கடலை ஒட்டி இல்லாத ஒரே மாவட்டமாகும். மலேசிய உள்ளாட்சி சட்டம் 1976 (சட்டம் 171) (திருத்தம் 1978)-இன் 3-ஆவது பிரிவின் கீழ் (3rd Section of Local Government Act 1976 (Act 171) (Amendment 1978); 1 சனவரி 1981-இல் உலு திராங்கானு மாவட்ட மன்றம் நிறுவப்பட்டது.

இதற்கு முன் இந்த மாவட்டம் பண்டாரான் உலு திராங்கானு (Bandaran Ulu Terengganu) என்று அழைக்கப்பட்டது. 1982 ஆகத்து மாதம் 30-ஆம் தேதி, முன்னாள் திராங்கானு மந்திரி பெசார் வான் மொக்தார் அகமத் அவர்களால், புதிய மாவட்ட மன்றம் முறையாகத் தொடங்கப்பட்டது.

உலு திராங்கானு மாவட்டத்தில் தீபகற்ப மலேசியாவைச் சேர்ந்த பழங்குடியினருக்கு ஒரு கிராமம் உள்ளது. அதன் பெயர் கம்போங் சுங்கை பேருவா (Kampung Sungai Berua).

உலு திராங்கானு மக்களவைத் தொகுதி

உலு திராங்கானு தேர்தல் முடிவுகள்

மேற்கோள்கள்

மேலும் காண்க 
 கோலா பேராங்
 உலு திராங்கானு மாவட்டம்
 கென்யிர் ஏரி
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
இராம்நாட் இராகவன்

இராம்நாட் வி. இராகவன் (Ramnad V. Raghavan) (19 ஜூன் 1927 - 21 நவம்பர் 2009) ஓர் மிருதங்கக் கலைஞராவார். இவர் தமிழ்நாட்டிலுள்ள  திருநெல்வேலி மாவட்டத்தைச் சேர்ந்த பி. வைத்தியநாத ஐயர் மற்றும் பிரான்நாயகிக்கு மகனாகப் பிறந்தார். இவரது மூத்த சகோதரர் இராம்நாட் கிருஷ்ணனும் பிரபல கருநாடக இசைக் கலைஞராவார்.

1970 ஆம் ஆண்டு தொடங்கி, அமெரிக்காவின் கனெக்டிகட்டிலுள்ள வெஸ்லியன் பல்கலைக்கழகத்தில் பல ஆண்டுகள் கற்பித்தார். கிளீவ்லாந்து தியாகராஜர் விழாவை ஆரம்பித்தவர்களில் இவரும் ஒருவர். 2000 ஆம் ஆண்டில் ஓய்வு பெற்ற இவர் பிறகு சென்னை திரும்பினார்.

இறப்பு 
தனது 82ஆவது வயதில் 2009 நவம்பர் 21 அன்று சென்னையில் காலமானார். கிளென் வெலெஸ், ஜேமி ஹடாத், டேவிட் நெல்சன், பாட்ரிசியா ஷெஹான் காம்ப்பெல், பிராங்க் பென்னட் மற்றும் ஜோசப் எம். கெட்டர் ஆகியோர் இவரது மாணவர்களில் அடங்குவர்.

மேற்கோள்கள்

வெளி இணைப்புகள் 
Ramnad V. Raghavan page from David Nelson site
Ramnad Raghavan page

இதனையும் காண்க 

 த. இரங்கநாதன்
 எஸ். இராமநாதன்

மிருதங்கக் கலைஞர்கள்
மதுரை இசைக்கலைஞர்கள்
2009 இறப்புகள்
1927 பிறப்புகள்
என்பு நாட்டத் தனிமம்

என்பு நாட்டத் தனிமம் என்பது, மனிதர்கள் மற்றும் பிற விலங்குகளின் உடலில் சேரும் போது என்புகளில் உள்ள கால்சியத்தைப் பதிலீடு செய்துவிட்டு அதில் ஒருங்குகுவியும் தனிமங்கள் ஆகும். இவை பெரும்பாலும் ஒரு கதிரியக்க அணுக்கரு மூலகங்களாக இருக்கும். 

எடுத்துக்காட்டாக, இசுட்ரோன்சியம் மற்றும் ரேடியம் இரசாயன ரீதியாக கால்சியத்திற்கு ஒத்தவையாக இருப்பதுடன்  இவை என்புகளில் உள்ள கால்சியத்தை பதிலீடுசெய்யும். புளுட்டோனியம்  தனிமமும் என்பு நாட்டமுள்ள ஒரு பொருள் ஆகும். இருப்பினும் என்பு இழையங்களில் அது குவியும் வழிமுறை தெரியவில்லை.

கதிரியக்க என்பு நாட்ட மூலகங்கள் சுற்றியுள்ள இழையங்களை கதிர்வீச்சுக்கு உட்படுத்துவதால் சுகாதார அபாயங்கள் ஏற்படுத்துகின்றன. இருப்பினும் கதிர் மருத்துவத்தில் பயன்படுத்தப்படும் ரேடியம்-223 இந்த வழியிலேயே சிகிச்சைக்குப் பயன்படுத்தப்படுகிறது.  அதிகப்படியான இசுட்ரோன்சியம் உறிஞ்சப்படுதல் என்புருக்கி நோய் அதிகரிப்புடன் தொடர்புபட்டுள்ளது.  இருப்பினும், இசுட்ரோன்சியம் ரனிலேட் உப்பு ஒரு என்பு நாட்டப்பொருள் ஆயினும் இது சில நேரங்களில்  எலும்புப்புரைநோய்க்குச் சிகிச்சையாக எலும்பை வலுப்படுத்த பயன்படுகிறது.   பாதிக்கப்பட்ட எலும்பு இழையங்களுக்கு  நுண்ணுயிர் எதிர்ப்பிகளை வழங்குவதற்கான ஒரு முறையாகவும் என்பு நாட்டத் தனிமங்கள் முன்மொழியப்படுகின்றன.

மேற்கோள்கள்

கதிர் உயிரியல்
ஓரிடத்தான்கள்
இம்பிச்சி பாவா

ஏழு குடிக்கல் இம்பிச்சி பாவா (E. K. Imbichi Bava) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1917 ஆம் ஆண்டு முதல் 1955 ஆம் ஆண்டு வரையிலான காலத்தில் இவர் வாழ்ந்தார். கேரளாவின்,பொன்னானி நகராட்சியின் இந்தியப் பொதுவுடைமைக் கட்சி (மார்க்சு) பிரிவின்   தலைவராக இருந்தார். பாராளுமன்றத்தின் இரு அவைகளான மக்களவை மற்றும் மாநிலங்களவை இரண்டிலும் உறுப்பினராக இருந்தார்.

பிறப்பு
இம்பிச்சி பாவா 1917 ஆம் ஆண்டு சூலை மாதம் 20 ஆம் தேதி பொன்னானி ஏழுகுடிக்கலில் அப்துல்லாவுக்கு மகனாகப் பிறந்தார்.

அரசியல் வாழ்க்கை
மாணவராக இருக்கும் போதே பொது நோக்கங்களுக்காகப் பணியாற்றத் தொடங்கினார். இடதுசாரி சிந்தனைகளில் மெதுவாக ஈர்க்கப்பட்ட அவர், காங்கிரஸ் சோசலிஸ்ட் கட்சியிலும், பின்னர் 1940 முதல் இந்தியப் பொதுவுடைமைக் கட்சியிலும் தனது அரசியல் வாழ்க்கையைத் தொடங்கினார். 

கேரளத்தில் "தொழிலாளர் இயக்கங்கள்" மற்றும் கம்யூனிஸ்ட் கட்சியை நிறுவுவதிலும், பின்னர் பல்வேறு இயக்கங்களிலும் பங்கு வகித்தார். 1948 இல் நடைபெற்ற இந்திய கம்யூனிஸ்ட் கட்சியின் கல்கத்தா காங்கிரஸில் மலபார் உறுப்பினர்களைப் பிரதிநிதித்துவப்படுத்தி அவர் பங்கேற்றார்.

சுதந்திரத்திற்குப் பின் (1947–1995)
 இம்பிச்சி பாவா கேரளாவில் சிபிஐ(எம்) கட்சியின் முக்கிய தலைவர்களில் ஒருவர். 
 1964ல் இந்திய கம்யூனிஸ்ட் கட்சியின் தேசிய கவுன்சில் பிரிவதற்கு முன் உறுப்பினராக இருந்தார்.
 இ.பொ.க மார்க்சிஸ்ட் நிறுவனர்களில் ஒருவர். கட்சிப் பணியில் ஈடுபட்டு பலமுறை சிறைவாசம் அனுபவித்தவர்.
 இ.பொ.க, மாநிலக் குழு உறுப்பினர்,
 இ.பொ.க, பாலக்காடு மாவட்ட செயலாளர்,
 இ.பொ.க, மலப்புரம் மாவட்ட செயலாளர்,
 இந்திய தொழிற் சங்க மையம், மலப்புரம் மாவட்ட தலைவர்,
 இந்திய தொழிற் சங்க மையம், அகில இந்திய செயற்குழு உறுப்பினர்.
 1952-54 வரை மாநிலங்களவை உறுப்பினராக இருந்தார்.
 மக்களவைக்கு 1962 இல், இந்திய கம்யூனிஸ்ட் கட்சி வேட்பாளராக பொன்னானி மக்களவைத் தொகுதியிலிருந்து 3வது மக்களவைக்கு தேர்ந்தெடுக்கப்பட்டார். 
 மண்ணார்க்காடு சட்டமன்றத் தொகுதியிலிருந்து, இ.பொ.க வேட்பாளராக 3வது கேரள சட்டமன்றத்திற்கு தேர்ந்தெடுக்கப்பட்டார். இ.எம்.எஸ்.நம்பூதிரிபாட் தலைமையிலான அமைச்சகத்தில் 6 மார்ச் 1967 முதல் நவம்பர் 1, 1969 வரை போக்குவரத்து அமைச்சராக இருந்தார். 
 1980 இல், இந்தியப் பொதுவுடமைக் கட்சி (மார்க்சிஸ்ட்) வேட்பாளராக கோழிக்கோடு தொகுதியிலிருந்து 7வது மக்களவைக்கு தேர்ந்தெடுக்கப்பட்டார்.
 1991 இல் பொன்னானி சட்டமன்றத் தொகுதி 9வது கேரள சட்டமன்றத்திற்குத் தேர்ந்தெடுக்கப்பட்டார்.

குடும்பம்
1956 ஆம் ஆண்டு பாத்திமாவை, இம்பச்சி பாவா மணந்தார், (முன்னாள் பொன்னானி பேரூராட்சித் தலைவர், ஆசிரியர் மற்றும் சமூகஆர்வலர்) பாவாவிற்க்கு ரசூல் சலாம், கலீல், ஜலீல் மற்றும் முஸ்தாக் என நான்கு மகன்களும், ஜீனத் என ஒரு மகளும் இருந்தனர்.

இறப்பு
பாவா 11 ஏப்ரல் 1995 அன்று கேரள சட்டமன்ற உறுப்பினராக பணியாற்றிய போது இறந்தார், அவருக்கான மரியாதையை 
24 ஏப்ரல் 1995 அன்று பேரவை செலுத்தியது.

மேலும் காண்க
இந்தியப் பொதுவுடமைக் கட்சி (மார்க்சிஸ்ட்)

மேற்கோள்கள்

கேரள அரசியல்வாதிகள்
மாநிலங்களவை உறுப்பினர்கள்
இந்திய முஸ்லிம்கள்
1917 பிறப்புகள்
1995 இறப்புகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
முனி கி ரெதி

முனி கி ரெதி (Muni Ki Reti), இந்தியாவின் உத்தர காண்டம் மாநிலத்தில் உள்ள தெக்ரி கார்வால் மாவட்டத்தில் அமைந்த பேரூராட்சியுடன் கூடிய ஊர் ஆகும். இதன் தென்மேற்கில் 2.7 கிலோ மீட்டர் தொலைவில் ரிஷிகேஷ் உள்ளது.  இந்தி மொழியில் முனி கி ரெதி என்பதற்கு முனிவர்களின் நிலம் என்பதாகும். இவ்வூரில் வேதாந்தம் மற்றும் யோகா பல்வேறு ஆசிரமங்கள் உள்ளது அவற்றில் சிவானாந்த சரஸ்வதி நிறுவிய தெய்வ நெறிக் கழகம் மற்றும் சுவாமி தன்ராஜ் கிரி நிறுவிய கைலாசநாத் ஆசிரமம் புகழ் பெற்றதாகும்.

இவ்வூரில் பாயும்  கங்கை ஆற்றின் கடக்க 1986ல் இராமர் தொங்கு பாலமும் மற்றும் ரிஷிகேசிலிருந்து கங்கை ஆற்றை கடக்க  இலக்குமணன் தொங்கு பாலமும் அமைக்கப்பட்டது..

மக்கள் தொகை பரம்பல்
2011ம் ஆண்டின் கணக்கெடுப்பின்படி, இதன் மக்கள் தொகை 10,620 ஆகும்.

படக்காட்சிகள்

மேற்கோள்கள்

வெளி இணைப்புகள்

 Muni Ki Reti, Official website
 Muni Ki Reti wikimapia

உத்தராகண்ட மாநில ஊர்களும் நகரங்களும்
இந்து யாத்திரைத் தலங்கள்
இராமர் தொங்கு பாலம்

இராம் ஜூலா (Ram Jhula)  (), இந்தியாவின் உத்தர காண்டம் மாநிலம், தெக்ரி கர்வால் மாவட்டம், முனி கி ரெதி ஊரில்  பாயும் கங்கை ஆற்றை மேற்கிலிருந்து கிழக்கில் கடக்க உதவும் 750 அடி நீளம் கொண்ட  தொங்கு பாலம் ஆகும். இப்பாலம் மேற்கில் சிவானந்தரின் தெய்வ நெறிக் கழகத்தையும், கிழக்கில் சுவர்க்க ஆசிரமத்தையும் இணைக்கிறது.   இராம்  ஜூலாவிற்கு  2 கிலோ மீட்டர் தொலைவில் உள்ள இலக்குமணன் தொங்கு பாலம் ரிஷிகேசை இணைக்கிறது.  இது 1986ம் ஆண்டில் அமைக்கப்பட்டது. இந்த தொங்கு பாலம் ரிஷிகேஷ் மற்றும் முனி கி ரெதி ஆகிய ஊர்களின் முக்கிய அடையாளங்களில் ஒன்றாகும்.
இப்பாலத்தில் பாதசாரிகள், மிதி வண்டி இருசக்கர மோட்டார் வாகனங்கள் அனுமதிக்கப்படுகின்றனர்.  ஓட்டுபவர்கள் மட்டும்

மேற்கோள்கள் 

தொங்கு பாலங்கள்
உத்தராகண்டில் போக்குவரத்து
இலக்குமணன் தொங்கு பாலம்

இலக்குமணன் ஜூலா (Lakshman Jhula), இந்தியாவின் உத்தர காண்டம் மாநிலத்தின் ரிஷிகேஷ் ஊரில் பாயும் கங்கை ஆற்றைக் கடக்க உதவும் பழமையான தொங்கு பாலம் ஆகும். இது இராமர் தொங்கு பாலத்திலிருந்து 2 கிலோ மீட்டர் தொலைவிலும்; ரிஷிகேஷிலிருந்து 5 கிலோ மீட்டர் தொலைவிலும் அமைந்துள்ளது.  

பிரித்தானிய இந்தியஅரசால் 1929ம் ஆண்டில் நிறுவப்பட்ட பழமையான இத்தொங்கு பாலம்  5 நவம்பர் 2020 அன்று போக்குவரத்திற்கு மூடப்பட்டது.  முன்னர் இப்பாலம் தெக்ரி கர்வால் மாவட்டம் மற்றும் பௌரி கர்வால் மாவட்டங்களை இணைத்தது.

படக்காட்சிகள்

மேற்கோள்கள் 

தொங்கு பாலங்கள்
உத்தராகண்டில் போக்குவரத்து
தன்ராஜ் கிரி

தன்ராஜ் கிரி (Dhanraj Giri) (1811–1901)வேதாந்த குருவான தன்ராஜ் கிரி, இந்தியாவின் உத்தர காண்டம் மாநிலத்தின் ரிஷிகேஷ் அருகே உள்ள முனி கி ரெதியில் 1880ஆம் ஆண்டில்  கைலாஷ் ஆசிரமத்தை நிறுவினார்.  கைலாஷ் ஆசிரமத்தில் தற்போதும் வேதாந்தக் கல்வி பயிலப்படுகிறது.

மேற்கோள்கள்

1811 பிறப்புகள்
1901 இறப்புகள்
அத்வைத வேதாந்த ஆசிரியர்கள்
இந்துத் துறவிகள்
கும் கும் பாவ்னானி

கும் கும் பாவ்னானி (Kum-Kum Bhavnani) என்பவர் பல்கலைக்கழகப் பேராசிரியரும், திரைப்படத் தயாரிப்பாளரும் எழுத்தாளரும் ஆவார். 2018ஆம் ஆண்டு நிலவரப்படி, இவர் சாண்டா பார்பராவில் உள்ள கலிபோர்னியா பல்கலைக்கழகத்தில் பெண்ணிய ஆய்வுகள் மற்றும் உலகளாவிய மற்றும் பன்னாட்டுச் சமூகவியல் ஆய்வுப் பேராசிரியராக இருந்தார். இங்கு இவர் பெண்கள், கலாச்சாரம், மேம்பாடு ஆகியவற்றில் பல்துறைமை தலைவராக உள்ளார். கலிபோர்னியா பல்கலைக்கழகக் கல்விப் பேரவைக் குழுவின் தலைவராகவும் பணியாற்றினார்.

2006ஆம் ஆண்டில், பாவ்னானி தனது ஆராய்ச்சியை அடிப்படையாகக் கொண்ட முதல் முழு நீள, விருது பெற்ற ஆவணப்படமான தி சேப் ஆப் வாட்டர் தயாரித்தார். இந்த ஆவணப்படம் இவர் செனகல், பிரேசில், இந்தியா, எருசலேத்தில் மேற்கொண்ட ஆய்வுகளின் அடிப்படையில் தயாரிக்கப்பட்டது. இதை சூசன் சரண்டனால் விவரிக்கப்பட்டது. பாவ்னானி 2012-இல் நத்திங் லைக் சாக்லேட் மற்றும் 2014இல் லூட்டா ஆகியவற்றைத் தயாரித்தார். இவர் மிரர் கேமர் பிலிம்சின் நிறுவனரும் இயக்குநரும் ஆவார்.

பின்னணி மற்றும் கல்வி 
இந்தியாவில் பிறந்து இலண்டனில் வளர்ந்த பாவ்னானி தனது முதல் பட்டப்படிப்பை இளம் அறிவியல் உளவியலில் பிரிசுடல் பல்கலைக்கழகத்தில் பெற்றார். இவர் நாட்டிங்காம் பல்கலைக்கழகத்தில் குழந்தை மற்றும் கல்வி உளவியலில் முதுகலைப் படிப்பினை முடித்தார். இவர் தனது முனைவர் பட்டத்தினை (1983-1987) 1988ஆம் ஆண்டில் கேம்பிரிட்ஜ் பல்கலைக்கழகத்தில் (கிங்சு கல்லூரி) பெற்றார். இவர் 1991இல் கலிபோர்னியா சாண்டா பார்பரா பல்கலைக்கழகத்தில் பணியில் சேர்ந்தார்.

வெளியீடுகள் 
பாவ்னானி ஆசிரியராகவும் தொகுப்பாசிரியாகவும் பல புத்தகங்கள் வெளியீடுகளை வெளியிட்டுள்ளார். இவற்றில் டாக்கிங் பாலிடிக்சு (கேம்பிறிட்ஜ் பல்கலைக்கழகப் பதிப்பகம்) பெமினிசம் அண்டு 'ரேசு''' (ஒக்ஸ்போர்ட் பல்கலைக்கழகப் பதிப்பகம்) பெமினிசுடு ப்யூட்சர்சு (செட் பிரசு), ஆன் தி எட்ஜசு ஆப் டெவலப்மென்ட் (ரூட்லெட்ஜ்) ஆகியவை அடங்கும். மாசசூசெட்சின் சுமித் கல்லூரியின் மெரிடியன்சு, பெமினிசம், ரேசு, டிரான்சுனேசனலிசம்'' இதழில் நிறுவனத் தொகுப்பாசிரியராக 2000 முதல் 2002 வரை பணியாற்றினார்.

திரைப்படவியல்

மேற்கோள்கள்

வெளி இணைப்புகள் 

 

அமெரிக்க சமூகவியலாளர்கள்
வாழும் நபர்கள்
இரா. ந. மல்கோத்ரா

இராம் நரேன் மல்கோத்ரா (Ram Nrain Malhotra) என்பவர் பிரபலமாக ஆர். என். மல்கோத்ரா (R. N. Malhotra, பிறப்பு 1926; இறப்பு 29 ஏப்ரல் 1997) அறியப்படுகிறார். இவர் இந்திய ரிசர்வ் வங்கியின் பதினேழாவது ஆளுநராக 4 பிப்ரவரி 1985 முதல் 22 திசம்பர் 1990 வரை பணியாற்றினார்.

மல்கோத்ரா இந்திய ஆட்சிப் பணி உறுப்பினராக இருந்தார். இவர் ரிசர்வ் வங்கியின் ஆளுநராக நியமிக்கப்படுவதற்கு முன்பு நிதிச் செயலாளராகவும், பன்னாட்டு நாணய நிதியத்தின் இந்தியாவின் நிர்வாக இயக்குநராகவும் பணியாற்றியுள்ளார். இவரது பதவிக்காலத்தில், 500 ரூபாய் நோட்டு அறிமுகப்படுத்தப்பட்டது. 1986ஆம் ஆண்டு 50 ரூபாய் நோட்டில் இவர் கையெழுத்திட்டார். 1990ஆம் ஆண்டில் இவர் பத்ம பூசண் விருதைப் பெற்றார்.

மல்கோத்ராவின் மனைவி அன்னா ராஜம் மல்கோத்ரா இவர் இந்திய நிர்வாக சேவை முதல் பெண் உறுப்பினராக இருந்தவர் ஆவார்.

மேற்கோள்கள் 

இந்திய வங்கியாளர்கள்
இந்திய ரிசர்வ் வங்கியின் ஆளுநர்கள்
1997 இறப்புகள்
1926 பிறப்புகள்
மு. சி. முத்தையா

முத்தையா சிதம்பரம் முத்தையா (M. Ct. Muthiah; 19 அக்டோபர் 1929- செப்டம்பர் 2006) என்பவர் ஓர் இந்தியத் தொழிலதிபரும், வங்கியாளரும் பரோபகாரரும் ஆவார். இவர் 1954 முதல் 1969 வரை இந்தியன் ஓவர்சீஸ் வங்கி தலைவராகப் பணியாற்றினார்.

இளமை 
முத்தையா 19 அக்டோபர் 1929 அன்று தொழிலதிபர் மு. சி. மு. சிதம்பரம் செட்டியார் மற்றும் சி. வள்ளியம்மை ஆச்சி ஆகியோருக்கு மகனாகப் பிறந்தார். தேராடூனில் உள்ள டூன் பள்ளியில் பள்ளிப்படிப்பை முடித்து, அலகாபாத் பல்கலைக்கழகத்தில் பட்டம் பெற்றார். முத்தையா தனது முதுநிலை வணிக நிர்வாகவியல் பட்டத்தினை சிகாகோவில் பெற்றார். முத்தையாவுக்கு மு. சி. பெத்தாச்சி என்ற இளைய சகோதரர் உள்ளார்.

தொழில் வாழ்க்கை 
1954ஆம் ஆண்டில் வானூர்தி விபத்தில் தனது தந்தை இறந்ததைத் தொடர்ந்து முத்தையா குடும்ப வணிகத்தை மேற்கொண்டார் முத்தையா. முத்தையா 1954 முதல் 1969 வரை வங்கிகள் தேசியமயமாக்கப்படும் வரை இந்தியன் ஓவர்சீசு வங்கியின் தலைவராகப் பணியாற்றினார். யுனைடெட் பயர் மற்றும் பொதுக் காப்பீட்டு நிறுவனத் தலைவராகவும், தென்னிந்திய வர்த்தக மற்றும் தொழில்துறை சபை தலைவராகவும் பணியாற்றினார். ஆந்திரப் பிரதேச மாநில நிதிக் கழகத்தின் தலைவராகவும், இந்தியன் வங்கி இயக்குநர்களில் ஒருவராகவும் முத்தையா பணியாற்றியுள்ளார்.

அறங்காவலர் 
சர் மு. சி. மு. அறக்கட்டளை நூற்றாண்டு பள்ளியைத் தவிர, மு. சு. மு. ஆண்கள் மற்றும் மு. சி. மு. பெண்கள் பள்ளிகளை நடத்தும் அறக்கட்டளை வாரியங்களின் தலைவராகவும் இவர் இருந்துள்ளார்.

மரணம். 
2006 செப்டம்பர் 18 அன்று இதய நோயால் முத்தையா தூக்கத்திலேயே இறந்தார்.

மேற்கோள்கள் 

இந்திய வங்கியாளர்கள்
2006 இறப்புகள்
1929 பிறப்புகள்
வி. எசு. நடராஜன்

பார்வி. எசு. நடராஜன் (V. S. Natrajan) (1923-9 சனவரி 2013) ஓர் இந்தியத் தொழில்முறை வங்கியாளர் ஆவார். இவர் பாரத ஸ்டேட் வங்கியின் 9ஆவது தலைவராகப் பணியாற்றினார்.

தனிப்பட்ட வாழ்க்கை 
நடராஜன் தனது 90ஆவது பிறந்தநாளுக்குச் சில நாட்களுக்கு முன்பு, சனவரி 9,2013 அன்று சென்னை உள்ள போட் கிளப் சாலையில் உள்ள தனது வீட்டில் காலமானார். இரண்டு மகள்கள், ஒரு மகன், நான்கு பேரக்குழந்தைகள் மற்றும் இரண்டு டஜன் பெரிய பேரக்குழந்தைகளுடன் வாழ்ந்தார் நடராஜன்.

தொழில் 
1943ஆம் ஆண்டில் பாரத ஸ்டேட் வங்கியில் தகுதிகாண் அதிகாரியாகச் சேர்ந்த இவர், பல பதவிகளில் பணியாற்றினார். கேரளா தலசேரி கிளையின் தலைமை மேலாளராகவும் பணியாற்றியுள்ளார். இவர் 20 திசம்பர் 1982 முதல் 30 சனவரி 1983 வரை பாரத ஸ்டேட் வங்கியின் ஒன்பதாவது தலைவராகப் பணியாற்றினார். 1983-இல் ஓய்வு பெற்ற பிறகு, இவருக்குப் பிறகு ஆர். பி. கோயல் பாரத ஸ்டேட் வங்கியின் தலைவராக நியமிக்கப்பட்டார். 1983ஆம் ஆண்டில் பாரத ஸ்டேட் வங்கியிலிருந்து ஓய்வு பெற்ற பிறகு, இவர் இந்திய வங்கி மற்றும் நிதி நிறுவனத்தில் வாழ்நாள் உறுப்பினர் ஆனார்.

மேற்கோள்கள் 

2013 இறப்புகள்
இந்திய வங்கியாளர்கள்
பிவானி மகேந்திரகர் மக்களவைத் தொகுதி

பிவானி மகேந்திரகர் மக்களவைத் தொகுதி (Bhiwani–Mahendragarh Lok Sabha constituency) என்பது வட இந்தியா மாநிலமான அரியானாவில் உள்ள பத்து மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளை அமல்படுத்துவதன் ஒரு பகுதியாக இந்தத் தொகுதி 2008ஆம் ஆண்டு முதல் நடைமுறைக்கு வந்தது.

முன்னர் மகேந்திரகர் மக்களவைத் தொகுதியின் அடேலி, மகேந்திரகர், நர்ணால் மற்றும் நங்கல் சவுத்ரி ஆகிய நான்கு சட்டமன்றத் தொகுதிகளையும், முந்தைய பிவானி மற்றும் சர்க்கி தாத்ரி மக்களவைத் தொகுதியின் லோகாரு, பத்ரா, தாத்ரி, பிவானி, தோசம் ஆகிய ஐந்து சட்டமன்றத் தொகுதிகளையும் இணைப்பதன் மூலம் இந்தத் தொகுதி உருவாக்கப்பட்டது. இந்தத் தொகுதி பிவானி மாவட்டத்தின் பெரும்பகுதியையும், மகேந்திரகர் மாவட்டம் முழுவதையும் உள்ளடக்கியது.

வாக்காளர் விகிதம்

சட்டமன்றப் பிரிவுகள் 
தற்போது, பிவானி-மகேந்திரகர் மக்களவைத் தொகுதி ஒன்பது சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 
 மக்களவை தொகுதிகளின் பட்டியல்

மேற்கோள்கள் 

மகேந்திரகட் மாவட்டம்
பிவானி மாவட்டம்
அரியானா மக்களவைத் தொகுதிகள்
பிவானி மக்களவைத் தொகுதி

பிவானி மக்களவைத் தொகுதி (Bhiwani Lok Sabha constituency) என்பது இந்தியாவின் வட இந்திய மாநிலமான அரியானாவில் 2008 வரை செயல்பாட்டில் இருந்த ஓர் இந்திய நாடாளுமன்றத்தின் மக்களவைத்  தொகுதி. பின்னர் இதன் சில பகுதிகள் புதிதாக உருவாக்கப்பட்ட பிவானி மகேந்திரகர் மக்களவைத் தொகுதியின் கீழ் வந்தது.

நாடாளுமன்ற உறுப்பினர்கள்

மேலும் காண்க 

 பிவானி
 மக்களவை தொகுதிகளின் பட்டியல்
 பிவானி-மகேந்திரகர் மக்களவைத் தொகுதி

மேற்கோள்கள் 

இந்திய மக்களவைத் தொகுதிகள்
உருபீடியம் ஆக்சலேட்டு

உருபீடியம் ஆக்சலேட்டு  (Rubidium oxalate) என்பது Rb2C2O4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஆக்சாலிக் அமிலத்தினுடைய உருபீடியம் உப்பான இதில் ருபீடியம் நேர்மின் அயனியும் (Rb+) ஆக்சலேட்டு எதிர்மின் அயனியும் (C2O2−4 சேர்ந்துள்ளன. உருபீடியம் ஆக்சலேட்டு பெரும்பாலும் ஒற்றை நீரேற்றாக(Rb2C2O4·H2O) உருவாகிறது.

தயாரிப்பு
ருபீடியம் கார்பனேட்டும் ஆக்சாலிக் அமிலமும் சேர்ந்து வினைபுரிந்து  ருபீடியம் ஆக்சலேட்டு உருவாகிறது:

Rb2CO3 + H2C2O4 → Rb2C2O4 + H2O + CO2↑

ருபீடியம் பார்மேட்டை வெப்பச்சிதைவுக்கு உட்படுத்தியும் உருபீடியம் ஆக்சலேட்டைத் தயாரிக்கலாம்.:
2 HCOORb → Rb2C2O4 + H2↑

பண்புகள்
ஒரு நீரிய கரைசலில் இருந்து, ரூபிடியம் ஆக்சலேட்டு Rb2C2O4·H2O என்ற வாய்ப்பாட்டைக் கொண்ட ஒற்றைநீரேற்றாக ஒற்றைச்சரிவச்சு படிகத்திட்டத்தில் படிகமாக  உருவாகிறது. பொட்டாசியம் ஆக்சலேட்டு ஒற்றைநீரேற்றுடன்  K2C2O4·H2O ஒத்த உருவமைப்பைக் கொண்டுள்ளது. அறை வெப்பநிலையில் உருபீடியம் ஆக்சலேட்டின் (Rb2C2O4) இரண்டு நீரிலி வடிவங்கள் அறியப்படுகின்றன. சீசியம் ஆக்சலேட்டுடன் (Cs2C2O4) ஒருபடித்தான வடிவம் கொண்ட ஒற்றைச்சரிவச்சு வடிவம், பொட்டாசியம் ஆக்சலேட்டுடன்  (K2C2O4) ஒருபடித்தான வடிவம் கொண்ட செஞ்சாய்சதுரப் படிகவடிவம் என்பன இவ்விரண்டு வடிவங்களாகும். புதியதாகத் தயாரிக்கப்படும் நீரிலி வடிவ ருபீடியம் ஆக்சலேட்டு ஆரம்பத்தில் முக்கியமாக ஒற்றைச்சரிவச்சு வடிவத்தைக் கொண்டுள்ளது. ஆனால் இது மெதுவாக செஞ்சாய்சதுர படிகவடிவ உருபீடியம் ஆக்சலேட்டாக மாறுகிறது. 2004 ஆம் ஆண்டில் மேலும் இரண்டு உயர்வெப்ப உருபீடியம் ஆக்சலேட்டு வடிவங்கள் கண்டுபிடிக்கப்பட்டுள்ளன.

உருபீடியம் ஆக்சலேட்டின் வெவ்வேறு வடிவ படிகத்தரவுகள்

உருபீடியம் ஆக்சலேட்டு படிகத்தின் உருவாதல் வெப்பம் 1325.0 ± 8.1 கிலோயூல்/மோல் ஆகும்.

507-527 °செல்சியசு (945-981 °பாரங்கீட்டு; 780-800 கெல்வின்) வெப்பநிலையில்  உருபீடியம்  ஆக்சலேட்டின் சிதைவு நடைபெற்று கார்பன் மோனாக்சைடும் பின்னர் கார்பன் டை ஆக்சைடு மற்றும் ஆக்சிசன் வாயுக்கள் வெளியிடப்படுகின்றன. 

Rb2C2O4  → Rb2CO3 + CO↑
Rb2CO3 → Rb2O + CO2↑
Rb2O → 4 Rb + O2↑

நடுநிலையான உருபீடியம் ஆக்சலேட்டுடன் Rb2C2O4 கூடுதலாக,  RbHC2O4 என்ற மூலக்கூற்று வாய்பாட்டுடன் கூடிய ஓர் அமில உப்பு ருபீடியம் ஐதரசன்  ஆக்சலேட்டும் அறியப்படுகிறது.  இது பொட்டாசியம் ஐதரசன் ஆக்சலேட்டுடன் KHC2O4 ஒத்த அமைப்பைக் கொண்டு ஒற்றைச்சரிவச்சு படிக அமைப்பில் உள்ளது. இதைதவிர இருநீரேற்று சேர்மமாக இருக்கும் RbHC2O4·H2C2O4 சேர்மமும் அறியப்படுகிறது. இது  18 °செல்சியசு வெப்பநிலையில் 2.125 கி/செ.மீ3 அடர்த்தியும், 21 ° செல்சியசு வெப்பநிலையில் 21 கி/லிட்டர் கரைதிறன் கொண்டது.

ஐதரசன் பெராக்சைடில் கரைக்கப்பட்ட கரைசலை ஆவியாக்கும்போது, ​​உருபீடியம் ஆக்சலேட்டு Rb2C2O4·H2O2 என்ற வாய்ப்பாடு கொண்ட ஒற்றைபெர்நீரேற்றாக  உருவாகிறது. இது காற்றில் ஒப்பீட்டளவில் நிலையாக இருக்கும் ஒற்றைச் சரிவச்சுப் படிகங்களை உருவாக்குகிறது.

உருபீடியம் ஆக்சலேட்டு ஐதரசன் புளோரைடுடன் வினைபுரிந்து ஐதரோபுளோரிடேட்டு என்ற உப்பாக உருவாகிறது.:

Rb2C2O4 + 2 HF → RbHC2O4·HF + RbF

மேற்கோள்கள்

உருபீடியம் சேர்மங்கள்
ஆக்சலேட்டுகள்
நவல்பராசி மேற்கு மாவட்டம்

நவல்பராசி மேற்கு மாவட்டம் (Nawalparasi (West of Bardaghat Susta), நேபாள நாட்டின் 77 மாவட்டங்களில் ஒன்றாகும். இது லும்பினி மாநிலத்தின் 12 மாவட்டங்களில் ஒன்றாகும். இதன் தலைமையிடம் இராமகிராமம் நகராட்சி ஆகும்.

முன்னர் இந்த மாவட்டம் நவல்பராசி மாவட்டத்தின் ஒரு பகுதியாக இருந்தது. 20 செப்டம்பர் 2015ம் ஆண்டில் நவல்பராசி மாவட்டத்தின் மேற்கு பகுதிகளைக் கொண்டு நவல்பராசி மேற்கு மாவட்டம் நிறுவப்பட்டது.

மக்கள் தொகை பரம்பல்
இம்மாவட்டத்தின் மொத்த  பரப்பளவு   மற்றும் மக்கள் தொகை  3,21,058 ஆகும். போச்புரி மொழி 55.7%,  நேபாளி மொழி 26.8% மற்றும் தாரு மொழி, மைதிலி மொழி, குரூங் மொழிகள் பேசப்படுகிறது.  இம்மாவட்ட மக்கள் தொகை இந்து சமயத்தவர்கள் 88.5%, இசுலாமியர்கள் 6.8%, பௌத்தர்கள்  3.4%, கிறித்தவர்கள் 0.8% மற்றும் பிறர் 0.3% ஆக உள்ளனர்.இதன் சராசரி எழுத்தறிவு 66.6% ஆக உள்ளது.

மாவட்ட நிர்வாகம்
இம்மாவட்டம் 7 நகர்புற நகராட்சிகள் மற்றும் கிராமப்புற நகராட்சிகளாகப் பிரிக்கப்பட்டுள்ளது.அதில் 3 நகர்புற நகராட்சிகளாகவும்; 4 கிராமிய நகராட்சிகளாகவும் உள்ளது.

நகர்புற நகராட்சிகள்
 பர்தாகாட் நகராட்சி  
இராமகிராமம் நகராட்சி  
சன்வால் நகராட்சி

கிராமிய நகராட்சிகள்
 சுஸ்தா கிராமைய நகராட்சி 
 பல்கிநந்தன் கிராமிய நகராட்சி 
 பிரதாப்பூர் கிராமிய நகராட்சி  
 சராவல் கிராமிய நகராட்சி

இதனையும் காண்க
 நேபாளத்தின் மாவட்டங்கள்

மேற்கோள்கள்

வெளி இணைப்புகள்
 MoFALD
 DCC Nawalparasi

நேபாளத்தின் மாவட்டங்கள்
ஜெபமாலை

ஜெபமாலை என்பது இந்து சமயம், பௌத்தம், சமணம் மற்றும் சீக்கியம் போன்ற இந்திய சமயத்தவர்கள் பொதுவாகப் பயன்படுத்தப்படும் பிரார்த்தனைக்கான மணிகளின் வளையமாகும். ) மந்திரங்கள், பிரார்த்தனைகள் அல்லது பிற புனித சொற்றொடர்களின் பாராயணங்களை (ஜெபம்) எண்ணுவதற்கு இது பயன்படுத்தப்படுகிறது. இது தீமையைத் தடுக்கவும், ஆன்மீக பயிற்சிக்காக மீண்டும் மீண்டும் எண்ணுவதற்கும் கையாளப்படுகிறது. ஜெபமாலைகள் சமய அடையாளச் சின்னங்களாகவும் பயன்படுத்தப்படுகிறது..  

ஒரு ஜெபமாலையில் அதிகபட்சம் 108 மணிகள் கோர்க்கப்பட்டிருக்கும். இம்மணிகள் சந்தனம், துளசி, கருங்காலி மரங்கள் மற்றும் ருத்திராட்சம், புத்தசித்தா மரத்தின் விதைகளால் ஆனாது. மேலும் படிகம் மற்றும்  நவரத்தினங்களைக் கொண்டும் ஜெபமாலை அணிவது வழக்கம். இஸ்கான் கிருஷ்ண பக்தர்கள் துளசி ஜெபமாலையை பைகளில் வைத்துக் கொண்டு ஜெபம் செய்வது வழமை. இஸ்லாத்தில் மிஸ்பாஹா மற்றும் கிறித்தவத்தில் கத்தோலிக்க செபமாலை கையாளப்படுகிறது.

மேற்கோள்கள்

ஆதாரங்கள்

 
 
 
 
 
 
 
 
 
 
 
 
 
 
 
 
 
 
 
 

இந்து சமய வழிபாட்டுப் பொருட்கள்
மகேந்திரகர் மக்களவைத் தொகுதி

மகேந்திரகர் மக்களவை தொகுதி (Mahendragarh Lok Sabha constituency) என்பது 2008ஆம் ஆண்டு வரை வட இந்தியாவில் அரியானா மாநிலத்தில் செயல்பாட்டில் இருந்த இருந்த இந்திய நாடாளுமன்றத்தின் மக்களவைத் தொகுதிகளுள் ஒன்றாகும்.

சட்டமன்றப் பிரிவுகள் 
மகேந்திரகர் மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

மேலும் காண்க 

 பிவானி மகேந்திரகர் (மக்களவை தொகுதி)
 மகேந்திரகர் மாவட்டம்
 மக்களவை தொகுதிகளின் பட்டியல்

மேற்கோள்கள் 

மகேந்திரகட் மாவட்டம்
இந்திய மக்களவைத் தொகுதிகள்
இராஜ்கர் மக்களவைத் தொகுதி

இராஜ்கர் மக்களவைத் தொகுதி (Rajgarh Lok Sabha constituency) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி ராஜ்கர் மாவட்டம் முழுவதையும், குனா மற்றும் அகர் மால்வா மாவட்டங்களின் சில பகுதிகளையும் உள்ளடக்கியது.

சட்டமன்றப் பிரிவுகள் 
இராஜ்கர் மக்களவைத் தொகுதி தற்போது பின்வரும் எட்டுச் சட்டமன்றத் தொகுதிகளை உள்ளடக்கியது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 ராஜ்கர், மத்தியப் பிரதேசம்
 ராஜ்கர் மாவட்டம்
 ராய்கர், முன்பு மத்தியப் பிரதேசத்தில் இருந்த நகரம், இப்போது இந்தியாவின் சத்தீசுகர் மாநிலத்தில் உள்ளது
 ராய்கர் மாவட்டம்
 மக்களவை தொகுதிகளின் பட்டியல்

மேற்கோள்கள் 

மத்தியப் பிரதேச மக்களவைத் தொகுதிகள்
பினாங்கு மாநில ஆட்சிக்குழு

பினாங்கு மாநில ஆட்சிக்குழு (ஆங்கிலம் Penang State Executive Council; மலாய்: Majlis Mesyuarat Kerajaan Negeri Pulau Pinang) என்பது மலேசியா பினாங்கு மாநில அரசாங்கத்தின் நிர்வாக ஆட்சிக்குழுவாகும். பினாங்கு ஆளுநர் அவர்களால் நியமிக்கப்பட்ட பினாங்கு முதலமைச்சர் (Chief Minister of Penang) இந்த ஆட்சிக் குழுவிற்கு தலைமை தாங்குகிறார். அவர் பினாங்கு மாநில சட்டமன்றத்தில் (Penang State Legislative Assembly) பெரும்பான்மையைப் பெற்றவராக இருக்க வேண்டும். 

இந்த ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.

ஆட்சிக்குழு உறுப்பினர்கள் பினாங்கு முதலமைச்சரால் தேர்ந்தெடுக்கப்பட்டு பினாங்கு ஆளுநரால் நியமிக்கப்படுகிறார்கள். ஆட்சிக்குழுவிற்கு அமைச்சுகள் இல்லை, மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

அலுவல் சார்ந்த அரசு உறுப்பினர்கள்

உறுப்பினர்களின் பட்டியல்

சாவ் கொன் யாவ் II ஆட்சிக்குழு 

13 ஆகஸ்டு 2023  முதல் உறுப்பினர்கள்: :

மேலும் காண்க 
 பினாங்கு அரசாங்கம்
 பினாங்கு ஆளுநர்
 பினாங்கு மாநில சட்டமன்றம்

மேற்கோள்கள்

வெளி இணைப்புகள் 
 Penang State Government

மலேசியாவின் மாநில சட்டமன்றங்கள்
மலேசியாவின் மாநில ஆட்சிக்குழுக்கள்
ஒய் பாரத் செட்டி

ஒய் பாரத் செட்டி (Bharath Shetty Y) இந்தியப் பல் மருத்துவரும் அரசியல்வாதியும் ஆவார். செட்டி கருநாடகச் சட்டப்பேரவை உறுப்பினராக உள்ளார். இவர் மங்களூரு நகர வடக்கு சட்டமன்றத் தொகுதிக்கு 2018ஆம் ஆண்டு நடைபெற்ற கருநாடகச் சட்டமன்றத் தேர்தலில் போட்டியிட்டு வெற்றி  பெற்றார். செட்டி மீண்டும் 2023ஆம் ஆண்டு நடைபெற்ற தேர்தலில் போட்டியிட்டு வெற்றி பெற்றார். செட்டி பாஜக உறுப்பினர் ஆவார்.

சர்ச்சை 
ஜெரோசா பள்ளி பள்ளிக் குழந்தைகள் மற்றும் ஆசிரியர்களைத் துன்புறுத்துவதற்காகத் தனது சக வேதவியாச காமத இணைந்து உருவாக்கிய பள்ளி அமைதியின்மையில் இவருக்குத் தொடர்பு இருந்ததாகக் கூறப்பட்ட வழக்கில் எதிர்பார்ப்பு பிணையம்  வழங்கப்பட்டது.

மேற்கோள்கள் 

வாழும் நபர்கள்
1971 பிறப்புகள்
பாரதிய ஜனதா கட்சி அரசியல்வாதிகள்
கர்நாடக சட்டமன்ற உறுப்பினர்கள்